《暖斋诗》
宋代·华镇

至足无求触处同，小斋和气日冲融。几筵已得啸歌地，赤白何须绘画工。

况有午檐容爱日，曾无北户召寒风。清心迥出尘埃外，讵见高堂数仞崇。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。